**GUIÓ PER AL COMENTARI DE L’OBRA**

*Arribada l’hora d’haver-se-les amb un fragment dels episodis amorosos del Tirant, disposar d’una sinopsi de conceptes clau orienta la feina. A continuació, se’n proposa una, apta per a qualsevol de les composicions amb què calgui barallar-se: punts que, sigui quin sigui el text plantejat, segurament hi haurà opció de tractar. La voluntat de síntesi aconsella, aquí, inclinar-se per un format esquemàtic, és a dir, evitar la redacció en benefici del resum pautat, de la claredat gràfica del compendi, de l’estalvi lingüístic. No obstant això, no sobra recordar que un comentari es fonamenta en la construcció d’un discurs amb continuïtat, coherència global i argumentacions validades per elements textuals, que integrin sistemàticament citacions i referències al text.*

**Contextualització**

***·*** *L’****efervescència literària i cultural*** *de València es deu a una* ***situació econòmica*** *pletòrica, fruit d’un teixit industrial que el Principat no té. Aquesta cultura està en contacte amb el* ***Renaixement*** *italià, però encara té traces dels* ***models de vida cortesans******medievals****.*

***·*** *Martorell assumeix l’****antropocentrisme humanista*** *i procura* ***realisme*** *a la seva obra, però no desestima les* ***convencions cortesanes****. La seva proposta literària representa els moments de* ***transició de models de vida i d’estètica****.*

***·*** *Els* ***models literaris*** *de què disposa Martorell són els de la* ***novel·la de cavalleries****; també la tradició de les* ***cançons de gesta*** *i els* ***lais narratius****, a més dels propis de la* ***historiografia catalana****.*

***· Tirant lo Blanc*** *i* ***Curial e Güelfa*** *representen els models de* ***novel·la cavalleresca****. Presenten un* ***relativisme*** *de l’ideal cortesà. El Tirant utilitza l’* ***humorisme*** *com a recurs de* ***distanciament narratiu****.*

***·*** *Martorell fa de la novel·la un procediment interpretatiu d’un* ***món en decadència*** *i defensa un* ***model de cavaller*** *que no reté guanys materials. Tirant exalça els* ***valors originaris******de la cavalleria****, els que rauen en els* ***principis virtuosos****.*

**Estructura**

***·*** *Les aventures amoroses estan limitades a un* ***marc geogràfic únic,*** *l’****imperi Grec****. Sobretot a la capital,* ***Constantinoble****, amb l’epicentre al* ***palau imperial****. Secundàriament, en ambients propers a la cort: la ciutat de Pera, a escassa distància, i el castell de Malveí.*

***·*** *Sovint hi ha una* ***dinàmica de comèdia d’embolics****: entrades i sortides d’estances, amagatalls, portes que s’obren i es tanquen, fugides cames ajudeu-me, entrevistes clandestines, enganys i mentides.*

***·*** *El* ***temps extern****, històric, és* ***gairebé contemporani del moment d’escriptura*** *de l’obra: el Tirant transcorre entre 1450 i1462, aproximadament, dates molt properes al període de redacció de la novel·la, que comença el 1460 i culmina amb la seva publicació, el 1490. Atès que passen dos anys abans que Tirant arribi a Grècia i que el naufragi al nord d’Àfrica imposa un parèntesi de quatre anys en la peripècia bizantina, fixem l’interval 1452-1457 per al sojorn inicial a l’Imperi i 1461-1462 per a la tornada, fins al desenllaç.*

***·*** *El* ***temps intern****, la durada de l’acció,* ***abasta onze anys i mig*** *per a tota la novel·la.*

*Quant als episodis sentimentals seleccionats, la* ***primera estada a Constantinoble*** *s’allarga* ***un quadrienni i un semestre****; el* ***retorn****,* ***un any****. La nostra lectura comprèn,**doncs, cinc anys i mig, gairebé la meitat de la ficció sencera.*

***·*** *Com que es tracta d’una antologia temàtica, que només contempla l’anècdota amorosa,* ***es perd la trama paral·lela*** *que organitza aquesta part del Tirant: l’****alternança******entre seqüències sentimentals i bèl·liques****, compatible amb la* ***linealitat general*** *d’una* ***narració*** *que avança a l’ensems que la* ***biografia*** *protagonista.*

***·*** *Consegüentment,* ***domina l’ordre cronològic****, gestionat per un* ***narrador omniscient****.*

*Amb tot, hi ha* ***puntuals ruptures de la temporalitat****:* ***flashbacks****,* ***somnis****, que impliquen que es cedeixi la paraula a un* ***segon narrador****, ara* ***intern****.*

***·*** *Es parteix d’un fons argumental universal, amb* ***motius i tòpics manllevats de tradicions diverses****: clàssica grecollatina, matèria de Bretanya, amor cortès, dolce stil**novo, fabliaux, Boccaccio, entre d’altres.* ***Joc intertextual*** *constant, que s’erigeix com**un dels trets identificadors del Tirant.*

**Temàtica**

***·*** *Martorell associa els* ***personatges masculins*** *a un* ***dinamisme*** *que els fa anar* ***dels espais exteriors als espais interiors****. Aquest dualisme reforça l’estructura partida de la**novel·la en episodis bèl·lics i episodis amorosos.*

***·*** *L’****exterior*** *és una representació de l’****èpica masculina*** *en la defensa bèl·lica del patrimoni col·lectiu; i l’****interior*** *del palau és símbol del cos de la dona i del* ***domini de la******feminitat****.*

***·*** *El prestigi adquirit pel cavaller en el* ***camp de batalla exterior*** *li facilitarà l’accés al* ***camp de batalla de l’amor****. La feminitat domina, per tant, activament els espais interiors i passivament els exteriors.*

***·*** *Els viatges de Tirant per l’****exterior de la gran història*** *i per l’****interior del palau*** *de Carmesina li atorguen* ***volum psicològic*** *i permeten parlar d’una* ***iniciació vital*** *i d’un* ***itinerari******de maduresa****.*

***·*** *Les* ***modalitats d’amor*** *(****virtuosa****,* ***profitosa****,* ***viciosa****) organitzen els episodis amatoris del Tirant i classifiquen els seus personatges.* ***Tirant*** *és el representant de l’****amor virtuós****.*

***·*** *Plaerdemavida condensa el* ***vitalisme****, Carmesina la* ***virtuositat****. La* ***blancor*** *s’associa a la* ***joventut*** *i el* ***vermell****, a la decadència de la* ***vellesa****, cristal·litzada en la Viuda Reposada.*

***·*** *L’episodi de l’Emperadriu i Hipòlit mostra com el* ***desig carnal*** *és lícit si hi ha* ***noblesa*** *i* ***dolor****.*

***·*** *La* ***iconografia medieval*** *potencia els* ***ulls*** *com a estímul de* ***libido****. L’****amor*** *sempre va de bracet amb el* ***sexe****. I la* ***sexualitat*** *al Tirant és tractada de manera desimbolta i presentada en una* ***àmplia gamma de modalitats****.*

***·*** *El* ***tractament del sexe*** *al Tirant mostra totes les seves* ***(per)versions****. És destacable la presència de* ***voyeurisme****, de* ***lesbianisme****, de* ***fetitxisme****, del* ***ménage à trois*** *i de l’****incest****.*

**Forma**

***·*** *Es recorre a la* ***metàfora bèl·lica****: el* ***llenguatge militar*** *verbalitza l’****experiència amorosa.*** *Subsidiàriament, es recorre a la* ***metàfora mèdica****: l’****amor****, expressat com a* ***malaltia****.*

***·*** *Hi ha una* ***duplicitat estilística****: d’un cantó, la «****valenciana prosa****», retòrica, grandiloqüent i alambinada, culta i llatinitzada (apta per als grans discursos amorosos); de l’altre, la* ***llengua col·loquial****,* ***familiar*** *i* ***popular****, rica en refranys, sentències i frases fetes (pròpia dels diàlegs breus).*